****

***Crna Gora***

***\_\_\_\_\_\_\_\_\_\_\_\_\_\_\_\_\_\_***

***Ministarstvo poljoprivrede i ruralnog razvoja***

**I JAVNI POZIV**

**za subvencionisanje kupovine kalemova za podizanje proizvodnih zasada vinove loze**

Ministarstvo poljoprivrede i ruralnog razvoja objavljuje I Javni Poziv za subvencionisanje kupovine kalemova za podizanje proizvodnih zasada vinove loze. Poziv se objavljuje u okviru Agrobudžeta za 2013. godinu i budžetske linije 2.1.2 koji, u saradnji sa **Nacionalnim udruženjem vinogradara i vinara Crne Gore**, realizuje **Ministarstvo poljoprivrede i ruralnog razvoja**.

Ovom mjerom subvencionisaće se kupovina kalemova vinskih i stonih sorti vinove loze **kontrolisanog kvaliteta**. Cilj mjere je jačanje konkurentnosti vinogradarskog sektora na osnovu podsticanja novih zasada, revitalizacije starih vinograda i boljeg korišćenja prirodnih resursa.

***Uslovi za ostvarivanje prava na subvenciju kupovine loznih kalemova su:***

1. Da je podnosilac zahtjeva upisan ili da je podnio zahtjev za upis u Registar proizvođača grožđa i vina u skladu sa Zakonom o vinu (Službeni list RCG, broj 36/07);
2. Da su kalemovi kupljeni u preduzeću “13 jul - Plantaže” AD Podgorica;
3. Dokaz o uplati: fiskalni račun ili virman;
4. Minimum 500 komada kupljenih i zasađenih kalemova po gazdinstvu. Gustina sadnje za vinske sorte je minimum 4.000 kalemova po ha, a za stone sorte 2.000 kalemova po ha;
5. Da su lozni kalemovi kupljeni i posađeni u 2013.godini.

Subvencija po kalemu vinove loze iznosi **0,30 eura.**

Podrška se obezbjeđuje na osnovu dostavljene dokumentacije i izvještaja terenske komisije. Komisija ima zadatak da provjeri stanje na terenu i priloži dokaz o izvršenoj sadnji, tj. da utvrdi su svi kupljeni kalemovi zasađeni, nakon čega će se vršiti isplata.

Ukupan budžet za ovu mjeru iznosi **150.000,00 eura**, odnosno, ovom mjerom predviđena je podrška za kupovinu 500.000 loznih kalemova. U slučaju da broj zahtjeva bude veći, subvencije će se proporcionalno umanjiti svim podnosiocima zahtjeva.

**Rok za podnošenje zahtjeva je 01. jun 2013.**

Zahtjev za subvenciju dostavlja se na adresu:

Nacionalno udruženje vinogradara i vinara Crne Gore

Put Radomira Ivanovića br 2, Podgorica

Kontakt telefoni: 020 658-055 i 068 658-055

**Nepotpuna i neblagovremeno podnijeta dokumentacija se neće razmatrati.**